CELEX: 32010R0498
Language: et
Date: 2010-06-09 00:00:00
Title: Komisjoni määrus (EL) nr 498/2010, 9. juuni 2010 , millega keelatakse selliste Atlandi ookeanis ida pool 45° läänepikkust ja Vahemeres harilikku tuuni püüdvate seinerite püügitegevus, mis sõidavad Prantsusmaa või Kreeka lipu all või mis on registreeritud kõnealustes riikides

10.6.2010   
            
            
               ET
            
            
               Euroopa Liidu Teataja
            
            
               L 142/1
            
         KOMISJONI MÄÄRUS (EL) nr 498/2010,
   9. juuni 2010,
   millega keelatakse selliste Atlandi ookeanis ida pool 45° läänepikkust ja Vahemeres harilikku tuuni püüdvate seinerite püügitegevus, mis sõidavad Prantsusmaa või Kreeka lipu all või mis on registreeritud kõnealustes riikides
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 20. novembri 2009. aasta määrust (EÜ) nr 1224/2009, millega luuakse ühenduse kontrollisüsteem ühise kalanduspoliitika eeskirjade järgimise tagamiseks, (1) eriti selle artikli 36 lõiget 2,
   ning arvestades järgmist:
   
               (1)
            
            
               Nõukogu 14. jaanuari 2010. aasta määrusega (EL) nr 53/2010, millega määratakse 2010. aastaks kindlaks teatavate kalavarude ja kalavarurühmade püügivõimalused, mida kohaldatakse liidu vetes ning ühenduse kalalaevade suhtes püügipiirangutega vetes ning millega muudetakse määrusi (EÜ) nr 1359/2008, (EÜ) nr 754/2009, (EÜ) nr 1226/2009 ja (EÜ) nr 1287/2009 (2), on kindlaks määratud hariliku tuuni kogus, mida Euroopa Liidu kalalaevad tohivad 2010. aastal püüda Atlandi ookeanis ida pool 45° läänepikkust ja Vahemeres.
            
         
               (2)
            
            
               Nõukogu 6. aprilli 2009. aasta määrusega (EÜ) nr 302/2009, milles käsitletakse Atlandi ookeani idaosas ja Vahemeres hariliku tuuni varude taastamise mitmeaastast kava, millega muudetakse määrust (EÜ) nr 43/2009 ning tunnistatakse kehtetuks määrus (EÜ) nr 1559/2007 (3), on nõutud, et liikmesriigid teataksid komisjonile oma üle 24 meetri pikkustele laevadele eraldatud individuaalsed kvoodid.
            
         
               (3)
            
            
               Ühise kalanduspoliitika eesmärk on tagada kalandussektori pikaajaline elujõulisus vee-elusressursside säästva kasutamise kaudu, tuginedes ettevaatusprintsiibile.
            
         
               (4)
            
            
               Määruse (EÜ) nr 1224/2009 artikli 36 lõike 2 kohaselt teavitab komisjon asjaomaseid liikmesriike, kui ta leiab artiklis 35 sätestatud teabe põhjal või omal algatusel, et ühendusele, liikmesriigile või liikmesriikide rühmale kättesaadavad kalapüügivõimalused loetakse ammendatuks, ning keelustab püügitegevuse antud püügitegevusega seotud piirkonnas, püügivahenditega, kalavaru, kalavarude rühma suhtes või laevastiku jaoks.
            
         
               (5)
            
            
               Komisjoni käsutuses oleva teabe põhjal loetakse Prantsusmaa või Kreeka lipu all sõitvatele või nendes riikides registreeritud seineritele eraldatud hariliku tuuni püügivõimalused Atlandi ookeanis ida pool 45° läänepikkust ja Vahemeres ammendatuks alates 9. juunist 2010.
            
         
               (6)
            
            
               Seepärast on vajalik, et komisjon keelaks Prantsusmaa või Kreeka lipu all sõitvatel või nendes riikides registreeritud seineritel hariliku tuuni püügi Atlandi ookeanis ida pool 45° läänepikkust ja Vahemeres alates 10. juunist 2010 kell 00.00,
            
         ON VASTU VÕTNUD KÄESOLEVA MÄÄRUSE:
   Artikkel 1
   Prantsusmaa või Kreeka lipu all sõitvatel või nendes riikides registreeritud seineritel keelatakse hariliku tuuni püük Atlandi ookeanis ida pool 45° läänepikkust ja Vahemeres alates 10. juunist 2010 kell 00.00.
   Alates nimetatud kuupäevast keelatakse ka kõnealuste laevade püütud kalavarude pardal hoidmine, nuumamiseks või kasvatamiseks sumpadesse paigutamine, ümberlaadimine, üleviimine või lossimine.
   Artikkel 2
   Jõustumine
   Käesolev määrus jõustub selle Euroopa Liidu Teatajas avaldamise päeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 9. juuni 2010
      
         
            Komisjoni nimel, presidendi eest
         
         
            komisjoni liige
         
         Maria DAMANAKI
      
   
   
      (1)  ELT L 343, 22.12.2009, lk 1.
   
      (2)  ELT L 21, 26.1.2010, lk 1.
   
      (3)  ELT L 96, 15.4.2009, lk 1.